রণেন আয়ন দত্ত

ডঃ রণেন আয়ন দত্ত (২৪ নভেম্বর ১৯২৭ - ৩ মার্চ ২০২৪)  ছিলেন পশ্চিমবঙ্গের কলকাতার একজন বিশিষ্ট ভারতীয় চিত্রশিল্পী, চিত্রকর , ম্যুরাল শিল্পী এবং গ্রাফিক ডিজাইনার । তিনি চার দশকেরও বেশি সময় ধরে বিজ্ঞাপন ক্ষেত্রে একজন বাণিজ্যিক শিল্পী হিসেবে পরিচিত ছিলেন। 

 জন্ম ও প্রারম্ভিক জীবন 
রণেন আয়ন দত্ত ১৯২৭ খ্রিস্টাব্দের ২৪ নভেম্বর ব্রিটিশ ভারতের অধুনা  বাংলাদেশের সিলেটে এক হিন্দু কায়স্থ পরিবারে জন্মগ্রহণ করেন । তাঁর পিতা রজনীমোহন দত্ত ছিলেন একজন মুক্তিযোদ্ধা এবং কলকাতার সংস্কৃত কলেজে সামান্য বেতনে শিক্ষকতা করতেন ।  তাঁর মাতা প্রিয়বালা ছিলেন গৃহিণী।  বঙ্গভঙ্গের পূর্ববর্তী সময়ে বাল্যকালে রণেনের অঙ্কনে আগ্রহ ও শৈল্পিক দক্ষতা ছিল এবং তিনি অবনীন্দ্রনাথ ঠাকুর এবং যামিনী রায়ের দ্বারা অনুপ্রাণিত ছিলেন ।  ম্যাট্রিকুলেশনের পর, রণেন আয়ন ১৯৪২ খ্রিস্টাব্দে কলকাতার আর্ট কলেজে যোগদান করেন। তিনি ১৯৪৮ খ্রিস্টাব্দে চারুকলায় প্রথম শ্রেণীতে স্নাতক ডিগ্রি অর্জন করেন।  জয়নুল আবেদিন, অতুল বসু, রমেন্দ্রনাথ চক্রবর্তী, আনোয়ারুল হকের মতো চিত্রশিল্পীরা তাঁর শিক্ষক ছিলেন। আর্ট কলেজেও পড়াশোনা শেষে, রণেন আয়নের সাক্ষাত হয় বাণিজ্যিক শিল্পের অগ্রণী ব্যক্তিত্ব অন্নদা মুন্সির এবং তার প্রভাবে পড়েন। তিনি তাকে বাণিজ্যিক শিল্পের জগতে নিয়ে যান। রণেন আয়ন কিছুদিন মুন্সির স্টুডিও 'প্রকাশিকা'-তে কাজ করেন।  রণেন আয়নের কিংবদন্তি চলচ্চিত্র নির্মাতা সত্যজিৎ রায়ের সাথেও যোগাযোগ ছিল। কারণ, মুন্সি ছিলেন উভয়েরই প্রশিক্ষক ও উপদেষ্টা। 

 কর্মজীবন 
স্নাতক হওয়ার পরই, রণেন আয়ন বোম্বাই-এ(বর্তমানে মুম্বাই ) স্ট্রোনাকস ইন্ডিয়ায় শিল্প পরিচালক হিসেবে যোগ দেন। কলকাতায় ফিরে তিনি জে ওয়াল্টার থম্পসন (জেডব্লিউটি) এর প্রধান শিল্প পরিচালক হিসেবে যোগদান করেন।  দুই দশকেরও বেশি সময় ধরে, তিনি টি বোর্ড, টাটা স্টিল, বোরোলীন, জবাকুসুম এবং শালিমার হেয়ার অয়েলের মতো প্রধান ব্র্যান্ডগুলির জন্য বেশ কয়েকটি প্রচারণা, প্রচারমূলক উপকরণ তৈরি করেন।  তাঁর হাতেই সৃষ্টি হয় উইলস সিগারেটের মনোমুগ্ধকর ক্যাচলাইন-  'মেড ফর ইচ আদার'।

রণেন দত্ত বাংলা সিনেমার জন্য বইয়ের প্রচ্ছদ এবং পোস্টার ডিজাইন করেন। তাঁর বিখ্যাত চলচ্চিত্র পোস্টারগুলির মধ্যে রয়েছে ১৯৫৭ খ্রিস্টাব্দে তপন সিনহার কাবুলিওয়ালা , ১৯৫৭ খ্রিস্টাব্দে অজয় ​​করের হারানো সুর , ১৯৬৭ খ্রিস্টাব্দে  অরুন্ধতী দেবীর ছুটি , তিনি  অদ্বৈত মল্লবর্মণের তিতাস একটি নদীর নাম , প্রবোধ কুমার সান্যালের অগ্নিসাক্ষী এবং কালিকানন্দ অবধূতের কালীতীর্থ কালীঘাট প্রভৃতি গ্রন্থের প্রচ্ছদ ডিজাইন করেন ।

১৯৭৪ খ্রিস্টাব্দে, রণেন আয়ন স্থাপত্য এবং জাদুঘর নকশা নিয়ে কাজ করার জন্য তৈরি করেন নিজের সংস্থা, আরএডি অ্যাসোসিয়েটস। 

টাটা স্টিল, টি বোর্ড, স্টিল অথরিটি অফ ইন্ডিয়ার জন্য  রণেন আয়নের  নকশা করা প্যাভিলিয়ন এবং ম্যুরালগুলি আন্তর্জাতিকভাবে প্রশংসিত হয়।  শিল্প ও স্থাপত্যের মিশ্রণে ১৯৭২ খ্রিস্টাব্দে এশিয়া-১৯৭২ উৎসবের জন্য তাঁর বাণিজ্যিক প্যাভিলিয়ন তৈরি ভারতের তৎকালীন প্রধানমন্ত্রী ইন্দিরা গান্ধীর বিশেষ দৃষ্টি আকর্ষণ করে।  যা দিল্লিতে বেঙ্গল প্যাভিলিয়ন স্থায়ী কাঠামোতে পরিণত হয়েছে।  একইভাবে, মুম্বাইয়ের এয়ার ইন্ডিয়া বিল্ডিং, কলকাতার এক্সাইড ইন্ডাস্ট্রিজ এবং রাঁচির ইন্ডিয়ান ইনস্টিটিউট অফ কয়লা ব্যবস্থাপনার মতো ল্যান্ডমার্কগুলি রণেন আয়নের নান্দনিকতায় রূপায়িত হয়েছে। তিনি কলকাতার স্ট্যান্ড রোডে অবস্থিত দেশের আর্থিক ইতিহাসে অবদান প্রদানকারী ভারতীয় স্টেট ব্যাঙ্কের স্থানীয় প্রধান কার্যালয়ের আর্কাইভে অবদান রেখেছেন।

ভারতীয় স্টেট ব্যাঙ্কের আর্কাইভের পাশাপাশি, গঙ্গার উপর ভাসমান প্রথম সামুদ্রিক জাদুঘর- শিপিং ট্রান্সপোর্ট জাদুঘর, আর্থ সায়েন্স জাদুঘর এবং দুর্গাপুরের ইস্পাত জাদুঘর ডিজাইন করেছিলেন।

বাণিজ্যিক চিত্রকর্মের পাশাপাশি, রণেন আয়ন একজন চমৎকার চিত্রশিল্পী হিসেবে কর্মজীবন অক্ষুন্ন রেখেছিলেন, তিনি চিত্রাঙ্কন, ম্যুরাল, গ্রাফিক্স, ক্যালেন্ডার আর্ট এবং জলরঙের চিত্রকর্ম সৃষ্টি করেন যা প্রায়শই কলকাতার নগরীর দৃশ্য এবং দৈনন্দিন জীবনকে চিত্রিত করে। স্কেচগুলিতে তাঁর উল্লেখযোগ্য কাজগুলির মধ্যে রয়েছে "ট্রাফালগার স্কয়ার" এবং "দার্জিলিং স্টেশন"।  লন্ডনের নগর-জীবনের বিদেশী দৃশ্যের উল্লেখযোগ্য দৃশ্য ইত্যাদি। 

২০১৫ খ্রিস্টাব্দে কলকাতার গোলপার্কের রামকৃষ্ণ মিশন ইনস্টিটিউট অফ কালচারে রণেন আয়নের ৫০টি চিত্রকর্ম প্রদর্শিত হয়  কলকাতার গ্যালারি এইটটিএইট, টেও ২০১৬ খ্রিস্টাব্দে তার পূর্ববর্তী শিল্পকর্মের প্রদর্শনীও অনুষ্ঠিত হয়েছিল  রণেন আয়নের অবশ্য কোনও একক প্রদর্শনী নেই। বিদেশে তার প্রথম যাচাইকৃত প্রদর্শনীটি ছিল ২০২১ খ্রিস্টাব্দের ড্যাগ নিউ ইয়র্কের 'ডিএজি' তথা দিল্লি আর্ট গ্যালারির  দুটি গ্রুপ প্রদর্শনীতে, যার শিরোনাম ছিল ইন্ডিয়ান ব্লু: ফ্রো রিয়ালিজম টু অ্যাবস্ট্রাকশন। 

রণেন আয়ন দত্ত তাঁর রূপক চিত্রকর্ম, ভূদৃশ্য এবং বিজ্ঞাপন উপকরণের মাধ্যমে ভারতীয় পৌরাণিক কাহিনী, ভারতের লোককাহিনী এবং ঐতিহ্যবাহী সংস্কৃতির গর্বকে পুনরুজ্জীবিত করার চেষ্টা করেন। যেমন- দশমহাবিদ্যা, দুর্গার দশ অস্ত্রের কাহিনি, কালিদাসের লেখার ছবি অসাধারণ মুন্সিয়ানায় সাদা-কালোতেই রামধনু সৃষ্টি করতে পারতেন। আরো উদাহরণস্বরূপ, বিখ্যাত গঙ্গাসাগর মেলার দৃশ্যের শিল্পকর্ম, কথাসরিৎ সাগর সিরিজের চিত্রকর্ম শালিমার চুলের তেলের জন্য তাঁর বাণিজ্যিক শিল্পকর্মগুলিতে উপযুক্ত স্থান পেয়েছে। তিনি একটি সাক্ষাৎকারে বলেছিলেন:

 সম্মাননা ও স্বীকৃতি 
১৯৯৯ খ্রিস্টাব্দে কলকাতার রবীন্দ্র ভারতী বিশ্ববিদ্যালয়  রণেন আয়ন দত্তকে শিল্পক্ষেত্রে বিশেষ  অবদানের জন্য ডি. লিট ডিগ্রি প্রদান করে।  তিনি আর্ট সোসাইটি অফ ইন্ডিয়ার বেঙ্গল চ্যাপ্টারের সদস্যও ছিলেন।

 ব্যক্তিগত জীবন ও জীবনাবসান 
১৯৫৪ খ্রিস্টাব্দে রণেন আয়ান আসামের শিলচরের আইনজীবী উমাশঙ্কর দত্তের কন্যা হিল্লোলাকে বিবাহ করেন এবং তারা কলকাতার বালিগঞ্জের ডোভার লেনে বসবাস করতেন।  নব্বইয়ের দশক পর্যন্ত তিনি নিয়মিত ছবি আঁকতেন। শ্বাসকষ্টের সমস্যার জন্য তাকে ২০২৪ খ্রিস্টাব্দের ৩ মার্চ রবিবার, দক্ষিণ কলকাতার এক নার্সিংহোমে ভর্তি করা হয়, কিন্তু সেই রাতে তিনি শেষ নিঃশ্বাস ত্যাগ করেন। মৃত্যুকালে তিনি স্ত্রী এবং দুই কন্যা রেখে যান। 

 উত্তরাধিকার 
কলকাতার সমাজ বিজ্ঞান অধ্যয়ন কেন্দ্র , রণেন আয়ন দত্তকে সম্মান জানায়, তাদের ২০২৫ খ্রিস্টাব্দের স্মারক দিনপঞ্জিকা প্রকাশ করে যেখানে তারা তাদের সমাজ বিজ্ঞান কেন্দ্রেরই  সহযোগী সংস্থা, 'যদুনাথ ভবন মিউজিয়াম অ্যান্ড রিসোর্স সেন্টার' (JBMRC) এর ভিজ্যুয়াল আর্কাইভে রণেন আয়নের সংরক্ষিত শিল্পকর্মকে স্থান দেয়।  "নৌকা ও জাহাজ" বিষয়ক ১৯৬১ খ্রিস্টাব্দের ফিলিপস ইন্ডিয়া লিমিটেডের ক্যালেন্ডারের জন্য দত্তের শিল্পকর্মগুলি ক্যালেন্ডারে স্থান পেয়েছে। 

 তথ্যসূত্র 

বিষয়শ্রেণী:২০শ শতাব্দীর ভারতীয় নকশাকার
বিষয়শ্রেণী:কলকাতার শিল্পী
বিষয়শ্রেণী:ভারতীয় চিত্রশিল্পী
বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
বিষয়শ্রেণী:২০২৪-এ মৃত্যু
বিষয়শ্রেণী:১৯২৭-এ জন্ম